
GRAD ČAZMA

KLASA. 940-04/20-01/
URBROJ: 2110-01-03/20-2
Čazma,   24.02.2020.
    Na temelju članka 45. Statuta Grada Čazme (Službeni vjesnik 20/09 i 17/13) Gradonačelnik Grada Čazme raspisuje
                                                                  JAVNI  POZIV 
za zakup poljoprivrednog zemljišta u građevinskoj i industrijskoj zoni u vlasništvu Grada Čazme do privođenja namjeni, a najduže do  5  godina od dana sklapanja Ugovora o zakupu.
Predmet Javnog poziva  je zakup zemljišta u svrhu poljoprivredne obrade, označenim kao :
1.  k.o. Čazma  čkbr. 2422 ( grunt. 1062/1)   oranica  sa 0,7798 ha  i 2423 ( grunt. 1062/2) oranica sa 0,3233 ha ukupne površine  1,1031 ha,  upisane u posjedovni list  br.1039 poljoprivredno  zemljište u  industrijskoj zoni  Grada Čazme u Čazmi u ul.  F. Vidovića sa godišnjom početnom cijenom  od 380,57 kn

2. [bookmark: _GoBack]k.o. Čazma  čkbr. 2133/2 oranica sa 0,0855 ha i 2130/2   oranica sa 0,1264  ha ukupne površine 0,2119 ha    upisane u posjedovni list  br.1039 zemljište u građevinskoj zoni Grada Čazme u Čazmi u voćarskoj ulici sa godišnjom početnom cijenom  od 73,10 kn

3. k.o. Čazma  čkbr. 1813 oranica  sa 0,6010 ha  upisane u posjedovni list  br.1190 zemljište u građevinskoj zoni Grada Čazme u Čazmi u ul.  Omladinskoj( može se koristiti samo za košnju trave) sa godišnjom početnom cijenom 210,34 kn
( Za točku 3 ovog Javnog poziva , Grad Čazma zadržava pravo korištenja predmetnog zemljišta za vrijeme trajanja zakupa za potrebe gradskih manifestacija, uz prethodnu obavijest i dogovor sa zakupcem .)

4.   k.o. Bojana čkbr. 1537 aerodrom sa 9,8734 ha  upisana u posjedovni list 1142 zemljište u građevinskoj zoni – aerodrom  ( može se koristiti samo za košnju trave ) u selu Grabovnica sa godišnjom početnom cijenom od 3.406,32 ha
(Za točku 4 ovog Javnog poziva , Grad Čazma zadržava pravo korištenja predmetnog zemljišta za vrijeme trajanja zakupa za potrebe gradskih manifestacija, uz prethodnu obavijest i dogovor sa zakupodavcem.)

       Javni poziv  provodi se putem zatvorenih ponuda i objaviti će se na web stranici i Oglasnoj ploči Grada Čazme.
Svaka  točka javnog poziva  pojedinačno predstavlja predmet zakupa. Ponuđači koji žele dostaviti ponudu za više točaka moraju iste dostaviti u posebnim kovertama za svaku točku javnog poziva  pojedinačno.
Dosadašnji zakupci koji su uredno plaćali zakup, imaju pravo prvozakupa što dokazuju preslikom ugovora o zakupu uz uvjet da prihvate najveću ponuđenu cijenu. 
Javni poziv se provodi po načelu viđeno-zakupljeno i sve postupke po sklopljenom ugovoru o zakupu u smislu uređivanja i korištenja zemljišta, te uređenja međa, kanala, zaraštenih površina i sl. zakupac izvršava o svom trošku.
Rok za podnošenje ponude za zakup je 8 dana od dana objave, odnosno do dana 03.03.2020. ( utorak)  do 13 sati bez obzira na način dostave. 
Pravo sudjelovanja na javni poziv imaju sve fizičke i pravne osobe koje uplate jamčevinu u iznosu od jednogodišnje početne cijene zakupa.
Ponuda mora sadržavati :
· ime, prezime i adresu ponuđača ,odnosno naziv i adresu tvrtke pravnog subjekta, te OIB 
· broj čestice i katastarske općine, 
· iznos ponuđene cijene pojedinačno po svakoj točki natječaja 
· uplatnicu jamčevine 
· presliku osobne iskaznice ili izvod iz sudskog registra ili obrtnice, 
· dokaz o pravu prvenstva za zakup (dosadašnji Ugovor) 
· potvrda da ponuđač nema duga prema Gradu Čazma, 
[bookmark: _Hlk32991421]Ponude koje nisu kompletne,  kao i ponude sa nižom cijenom od početne cijene iz ovog Natječaja smatrati će se nepotpunom i neće se razmatrati. Jamčevina u iznosu od jednogodišnje početne cijene  zakupa čestice uplaćuje se na žiro račun Grada Čazme broj HR2324890041806300009 , model HR 68  , poziv na broj 5738- OIB, uz naznaku svrha uplate: "Jamčevina za javni poziv - zakup zemljišta".
    Odabranom ponuđaču jamčevina će se uračunati u ponuđenu cijenu za prvu godinu zakupa , a ostalim sudionicima nadmetanja vratiti će se u roku 8 dana od dana donošenja odluke o najpovoljnijem ponuditelju.
      Osnovni kriterij za odabir najpovoljnije ponude je visina ponuđene cijene, a dosadašnji zakupnik ima pravo prvozakupa, ako uredno plaća zakupninu i prihvati najvišu ponuđenu cijenu zakupa postignutu natječajem. Odabrani ponuditelj dužan je u roku od 5 dana od primitka obavijesti o odabiru najpovoljnije ponude sa Gradom Čazma sklopiti Ugovor o zakupu . 
       Ponude na natječaj dostavljaju se u zatvorenoj omotnici na adresu Grad Čazma, Trg Čazmanskog kaptola 13, Čazma sa naznakom: "Ponuda za javni poziv  za zakup zemljišta u k.o.Čazma"   - NE OTVARAJ-  do 03.03.2020. do 13 h bez obzira na način dostave.  Javno otvaranje ponuda će biti 03.03.2020. na istoj adresi  u 13.15. h.
          Za točke 3 i 4 ovog Javnog poziva , Grad Čazma zadržava pravo korištenja predmetnog zemljišta za vrijeme trajanja zakupa za potrebe gradskih manifestacija, uz prethodnu obavijest i dogovor sa zakupodavcem.
     Grad Čazma zadržava pravo raskida ugovora prije isteka roka od 5 godina u slučaju privođenja zemljišta  drugoj namjeni,  uz uvjet da se zakupnik obavijesti 2 mjeseca prije raskida.
     Grad Čazma pridržava pravo poništenja ovog Javnog poziva  ili dijela Javnog poziva  i neprihvaćanje ponuda bez posebnog obrazloženja. 
Za sve dodatne informacije možete se obratiti na telefonski broj : 043/ 771-193 ili 771/194.

